alexandrainst/scandi-wiki huggingface dataset:
Agidel

Agidel (russisk Агиде́ль, basjkirsk Ағиҙел, tatarisk Ağidel) er ein by i Republikken Basjkortostan i Russland med om lag 19 000 innbyggjarar. Byen ligg ved elva Belaja, ei sideelv til Kama. 

Bynamnet kjem av Aghidhel, det basjkirske namnet på elva Belaja. 

Agidel vart grunnlagt i 1980 som ein busetnad under bygginga av Basjkir kjernekraftverk. Han fekk bystatus i 1991.

Bakgrunnsstoff 
 Bilete frå Agidel

Kjelder 
 Denne artikkelen bygger på «Agidel» frå , den 18. januar 2009. 
 

Busetnader grunnlagde i 1980
Agryz

Agryz (russisk Агрыз, tatarisk (kyrillisk) Әгерҗе, (latinsk) Ägerce) er ein by i Republikken Tatarstan i Russland med om lag 19 000 innbyggjarar. Han ligg ved elva Izj, rundt 250 km nordaust for Kazan. 

Han vart grunnlagt som ein busetnad ved jernbanestasjonen Agryz (opna i 1915) i samband med byggingen av jernbanen Kazan–Jekaterinburg. Han fekk bystatus i 1938.
Jesusbøna

Jesusbøna er ei bøn som tek opp att orda «Jesus Kristus, miskunna deg over meg!» eller i ei litt lengre utgåve: «Herre Jesus Krist, Guds son, miskunna deg over meg, ein syndar!»

Bøna er den same som den blinde Bartimeus i vegkanten ved Jeriko i følgje Det nye testamentet ropte då Jesus gjekk forbi, , og som den kanaaneiske kvinna ropte etter Jesus då dottera hennar var plaga av ei vond ånd. Bøna vert spesielt bruka innan ortodoks kristendom. På same måten som den blinde mannen tok bøna opp at fleire gonger, skal jesusbøna takast opp att gong på gong, nærast på ein meditativ måte, slik Paulus påbyd i det fyrste brevet til tessalonikarane: «Be uavlateleg!»

På gresk lyder bøna «Kyrie eleison», og i denne forma vert ei tilsvarande bøn bruka i gudstenesta i Den norske kyrkja, som i dei fleste andre kyrkjesamfunn.

Bakgrunnsstoff 
 Arne Berge bl.a. om Jesusbøna i russisk-ortodoks tradisjon

Kristne bøner
Ortodoks kristendom
Ak-Dovurak

Ak-Dovurak (russisk Ак-Довурак) er ein by i republikken Tyva i Russland med om lag 14 000 innbyggjarar. Han ligg ved elva Khemtsjik, ei sideelv til Jenisej, rundt 300 km vest for Kyzyl. 

Han vart grunnlagt i 1964 som ein busetnad i samband med bygginga av ein asbestfabrikk. 

Busetnader grunnlagde i 1964
Akhtubinsk

Akhtubinsk (russisk Ахтубинск) er ein by i Astrakhan oblast i Russland med om lag 45 000 innbyggjarar. Byen ligg 5 meter under havnivå, ved den vestlege elvebredda til Akhtuba, som er ei grein av Volga. 

Akhtubinsk vart grunnlagt i 1959 ved at busetnadane Vladimirovka, Petropavlovskoje og Akhtuba vart slått saman. I byen ligg eit viktig støttepunkt for det russiske luftforsvaret og ein skule for testpilotar.

Kjelder 
 Denne artikkelen bygger på «Akhtubinsk» frå , den 18. januar 2009. 
 

Busetnader grunnlagde i 1959
Byar ved Volga
Kamyziak

Kamyzjak (russisk Камызяк) er ein by i Astrakhan oblast i Russland med om lag 16 000 innbyggjarar. Han ligg ved Kamyzjak, ei elvegrein i deltaet til elva Volga, rundt 27 km sør for Astrakhan.

Kamyzjak vart grunnlagt rundt 1560, som ein fiskarlandsby ved Volga. Bystatus fekk han 2. februar 1973.

Kjelder 

 Denne artikkelen bygger på «Kamyziak» frå , den 18. januar 2009. 
  oppgav desse kjeldene:
 Moj Gorod encyclopedia

Busetnader grunnlagde i 1560
Byar ved Volga
Kharabali

Kharabali (russisk Харабали) er ein by i Astrakhan oblast i Russland med om lag 18 000. Han ligg 142 km nordvest for Astrakhan, på venstre bredda av elva Akhtuba, som er ei grein av Volga.

Byen vart grunnlagt i 1789 som landsbyen (selo) Kharabalinskoje (russisk Харабалинское). Han vart seinare døypt om til Kharabali og fekk bystatus i 1974.

Busetnader grunnlagde i 1789
Byar ved Volga
Narimanov

Narimanov (russisk Нариманов) er ein by i Astrakhan oblast i Russland med om lag 11 000 innbyggjarar. Byen ligg på vestbredda av elva Volga, rundt 48 km nordvest for Astrakhan.

Opphavleg låg landsbyen (selo) Nizjnevolskoje («Under Volga») på staden. I 1967 vart staden omgjort til ein urbanliknande busetnad (arbeiderbusetnad) og fekk namnet Nizjnevolsk. I 1984 fekk staden bystatus med nytt namn Narimov, etter den azeriske sovjetrevolusjonære Keriman Narimanov.

Ved byen ligg skipsverftet Lotus, der det forutan bygging og reparasjon av skip òg vert bygt blokkmodular og store konstruksjonar til flytende oljeplattformer.

Kjelder 

 Denne artikkelen bygger på «Narimanov» frå , den 18. januar 2009. 
  oppgav desse kjeldene:
 Moj Gorod encyclopedia

Byar ved Volga
Znamensk i Astrakhan oblast

Znamensk (russisk Знаменск) er ein lukka by i Astrakhan oblast i Russland med om lag 30 000 innbyggjarar. Han ligg rundt 300 km nordvest for Astrakhan.

Byen vart bygt for arbeidarar og vitskapsfolk på det nærliggende Kapustin Jar, eit testområde for missilar. Znamensk fekk bystatus i 1962.

Busetnader grunnlagde i 1948
Lukka byar
Gaj

Gaj (russisk Гай) er ein by i Orenburg oblast i Russland med om lag 40 000 innbyggjarar. Han ligg 230 km aust for Orenburg. 

Gaj vart grunnlagt i 1959 som ein industriell busetnad. Status som urbanliknande busetnad vart innvilga i 1965 og byststus i 1979.

Kjelder 
 Denne artikkelen bygger på «Gaj» frå , den 18. januar 2009. 
 

Busetnader grunnlagde i 1959
Jasnyj

Jasnyj (russisk Я́сный) eller Dombarovskij er ein by i Orenburg oblast i Russland med om lag 17 000 innbyggjarar. Han ligg rundt 350 km aust for Orenburg. Delar av byer er ZATO, stengd for ålmenn ferdsel fordi 13. strategiske missildivisjon har sitt hovudkvarter der.

Busetnaden vart grunnlagt i 1961, fekk status som urbanliknande busetnad i 1962 og bystatus i 1979.

Busetnader grunnlagde i 1961

Lukka byar
Kuvandyk

Kuvandyk (russisk Кувандык) er ein by i Orenburg oblast i Russland med om lag 30 000 innbyggjarar. Han ligg ved elva Sakmara, rundt 160 km aust for Orenburg.

Kuvandyk vart grunnlagd på slutten av 1800-talet som landsbyen Pokrovka (russisk Покро́вка). Han fekk bystatus i 1953.

Busetnader grunnlagde på 1800-talet
Mednogorsk

Mednogorsk (russisk Медного́рск) er ein by i Orenburg oblast i Russland med om lag 30 000 innbyggjarar. Han ligg 180 km aust for Orenburg. 

Han vart grunnlagt i 1933 og fekk bystatus i 1939. 

Busetnader grunnlagde i 1933
Sol-Iletsk

Sol-Iletsk (russisk Соль-Иле́цк) er ein by i Orenburg oblast i Russland. Han ligg ved elva Ilek, ei sideelv til Ural, rundt 70 km sør for Orenburg. 

Sol-Iletsk vart grunnlagt i 1754 som ein kosakkbusetnad og fekk bystatus i 1865. 

Busetnader grunnlagde i 1754
Sorotsjinsk

Sorotsjinsk (russisk Сорочинск) er ein by i Orenburg oblast i Russland med om lag 30 000 innbyggjarar. Han ligg ved elva Samara, ei sideelv til Volga, rundt 150 km nordvest for Orenburg. 

Han vart grunnlagt i 1737 som festninga Sorotsjinskaja (russisk: Сорочинская). Han var kjent som landsbyen Sorotsjinskoje (russisk: Сорочинское) frå 1800-talet. Han fekk bystatus og nytt namn, Sorotsjinsk, i 1945.

Kjelder 
 Denne artikkelen bygger på «Sorotsjinsk» frå , den 18. januar 2009. 
 

Busetnader grunnlagde i 1737
Byar ved Volga
Apsjeronsk

Apsjeronsk (russisk Апшеро́нск) er ein by i Krasnodar kraj i Russland med om lag 40 000 innbyggjarar. Han ligg ved elva Psjekha i nedslagsfeltet til Kuban, rundt 90 km søraust for Krasnodar. 

Han vart grunnlagt i 1863 som stanitsaen Apsjeronskaja. Hovudnæringa i byen er skogsdrift og treforedling.

Busetnader grunnlagde i 1863
Gorjatsjij Kljutsj

Gorjatsjij Kljutsj (russisk Горя́чий Ключ, tyder 'varm kjelde') er ein by i Krasnodar kraj i Russland med om lag 30 000 innbyggjarar. Han ligg ved elva Psekups, ei sideelv til Kuban, rundt 50 km sør for Krasnodar.

Gorjatsjij Kljutsj fekk bystatus i 1965. Byen er kjent for dei varme mineralvannskjeldene som ligg her, og er ein velkjend russisk kurstad.

Kjelder 

 Denne artikkelen bygger på «Gorjatsjij Kljutsj» frå ,  den 18. januar 2009.  

Busetnader grunnlagde i 1846
Gulkevitsji

Gulkevitsji (russisk Гульке́вичи) er ein by i Krasnodar kraj i Russland med om lag 35 000 innbyggjarar. Han ligg rundt 140 km nordaust for Krasnodar. 

Busetnaden vart grunnlagt i 1875 og han fekk bystatus i 1961.

Busetnader grunnlagde i 1875
Khadyzjensk

Khadyzjensk (russisk Хадыженск) er ein by i Krasnodar kraj i Russland med om lag 20 000 innbyggjarar. Han ligg ved elva Psjisj, rundt 80 km søraust for Krasnodar. 

Han vart grunnlagt i 1864 som stanitsaen Khadyzjenskaja (russisk: Хадыженская). Bystatus vart gjeve i 1949.

Kjelder

Busetnader grunnlagde i 1864
Korenovsk

Korenovsk (russisk Корено́вск) er ein by i Krasnodar kraj i Russland med om lag 40 000 innbyggjarar. Han ligg ved elva Bejsuzjok Levyj, ei sideelv til Bejsug, rundt 60 km nordaust for Krasnodar. 

Han vart grunnlagt i 1794 som busetnadan Korenovskoje (russisk: Корено́вское). Frå slutten av 1800-talet var han ein stanitsa under namnet Korenovskaja (russisk: Корено́вская). Han fekk bystatus, med namnet Korenovsk, i 1961.

Busetnader grunnlagde i 1794
Kurganinsk

Kurganinsk (russisk Курга́нинск) er ein by i Krasnodar kraj i Russland med om lag 45 000 innbyggjarar. Han ligg ved elva Bolsjaja Laba, rundt 130 km aust for Krasnodar. 

Han vart grunnlagt som stanitsaen Kurgannaja (russisk Курга́нная) i 1863, og han fekk bystatus i 1961, samstundes som namnet vart endra til det noverande Kurganinsk.

Busetnader grunnlagde i 1853
Novokubansk

Novokubansk (russisk Новокуба́нск) er ein by i Krasnodar kraj i Russland med om lag 35 000 innbyggjarar. Han ligg ved elva Kuban, rundt 160 km aust for Krasnodar. 

Byen vart grunnlagt i 1867 av tidlegare soldatar frå Kaukasus-krigane. Han fekk bystatus i 1966.

Byen ligg i eit jordbruksområde og han er eit sentrum for den lokale næringsmiddelindustrien.

Kjelder 
Denne artikkelen bygger på «Novokubansk» frå ,  den 18. januar 2009.  
 

Busetnader grunnlagde i 1867
Primorsko-Akhtarsk

Primorsko-Akhtarsk (russisk Примо́рско-Ахта́рск) er ein by i Krasnodar kraj i Russland. Han ligg ved Azovhavet, rundt 120 km nordvest for Krasnodar. 

Staden vart grunnlagd i 1829 og fekk bystatus i 1949.

Busetnader grunnlagde i 1829
Temrjuk

Temrjuk (russisk Темрю́к) er ein by i Krasnodar kraj i Russland med om lag 35 000 innbyggjarar. Han ligg rundt 130 km vest for Krasnodar. 

Byen ligg ved elva Kuban, rundt 8 km frå munningen i Azovhavet, på Tamanhalvøya mellom Svartehavet og Azovhavet, der òg hamna til byen ligg. 

Den første busetnaden på staden var Tatar-festninga Tumnev, som vart nemnt på 1300-talet, då han vart gjeve til handelsmenn frå Genova. Han vart kalla Copa til han vart okkupert av Krim-khanatet i 1483.

Russarane, alliert med den lokal potentaten Temrjuk av Kabarda, erobra Tumnev og bygde festninga Nye Temrjuk på staden. Krimtatarane tok tilbake fortet i 1570 og det neste hundreåret vart han kalla Adis. På 1700-talet vart området busett av kosakkar og deira stanitsa fekk bystatus under namnet Temrjuk i 1860.

Kjelder 
 Denne artikkelen bygger på «Temrjuk» frå , den 18. januar 2009. 
 

Busetnader grunnlagde i 1556
Ust-Labinsk

Ust-Labinsk (russisk Усть-Лаби́нск) er ein by i Krasnodar kraj i Russland med om lag 40 000 innbyggjarar. Han ligg der elvene Laba og Kuban renn saman, rundt 60 km nordaust for Krasnodar. 

Byen vart grunnlagt som ein kosakk-stanitsa i 1778, under namnet Ust-Labinskaja. Han fekk bystatus i 1958.

Bakgrunnsstoff 

Busetnader grunnlagde i 1778
Bajmak

Bajmak (russisk skrift Баймак) er ein by i Republikken Basjkortostan i Russland. Byen ligg ved elva Tanalyk, i nedslagsfeltet til Ural), 300 km søraust for Ufa. 

Byen vart grunnlagt i 1913 og fekk bystatus i 1938.

Busetnader grunnlagde i 1913
Birsk

Birsk (russisk Бирск) er ein by i Republikken Basjkortostan i Russland. Byen ligg på høgre bredda av elva Belaja, ei sideelv til Kama, rundt 80 kilometer nordvest for Ufa. 

Byen vart grunnlagt i 1663 og fekk byrettar i 1781.

Bakgrunnsstoff 
 Uoffisiell nettstad for Birsk  (russisk)

Kjelder 
 Denne artikkelen bygger på «Birsk» frå , den 18. januar 2009. 
 

Busetnader grunnlagde i 1663
Blagovesjtsjensk i Basjkortostan

Blagovesjtsjensk (russisk Благове́щенск) er ein by i Republikken Basjkortostan i Russland med om lag 35 000 innbyggjarar. Byen ligg på høgre bredda av elva Belaja, ei sideelv til Kama, rundt 30 km nord for Ufa. 

Byen vart grunnlagt i 1756 og fekk bystatus i 1941.

Busetnader grunnlagde i 1756
Davlekanovo

Davlekanovo (russisk Давлеканово) er ein by i Republikken Basjkortostan i Russland med om lag 25 000 innbyggjarar. Byen ligg ved elva Djoma, 90 km sørvest for Ufa.

Byen er kjent sidan midten av 1700-talet som landsbyen Itkulovo (russisk: Иткулово), som seinare endra namn til Davlekanovo. Han fekk status som urbanliknande busetnad i 1928 og fekk bystatus i 1942.

Kjelder 
 Denne artikkelen bygger på «Davlekanovo» frå , den 18. januar 2009. 
 

Busetnader grunnlagde på 1700-talet
Djurtjuli

Djurtjuli (russisk Дюртюли, basjkirsk Дүртөйлө) ) er ein by i Republikken Basjkortostan i Russland med om lag 30 000 innbyggjarar. Byen ligg på venstre bredda av elva Belaja, ei sideelv til Kama, 110 km nordvest for Ufa. 

Byen vart grunnlagd i 1795. Han fekk status som urbanliknande busetnad i 1964 og bystatus vart innvilget i 1989.

Kjelder 
 Denne artikkelen bygger på «Djurtjuli» frå , den 18. januar 2009. 
 

Busetnader grunnlagde i 1795
Janaul

Janaul (russisk Янаул) er ein by i Republikken Basjkortostan i Russland med om lag 25 000 innbyggjarar. Byen ligg der elva Janaulka munnar ut i Buj, ei sideelv til Kama, rundt 180 km nord for Ufa. 

Ein busetnad på staden der byen i dag ligg, har vore kjend sidan første halvdel av 1700-talet. Han fekk bystatus i 1991.

Kjelder 
 Denne artikkelen bygger på «Janaul» frå , den 18. januar 2009. 
 

Busetnader grunnlagde i 1914
Mezjgorje i Basjkortostan

Mezjgorje (russisk Межгорье) er ein lukka by i Basjkortostan i Russland med om lag 15 000 innbyggjarar. 

Byen ligg i Sør-Ural nær fjellet Jamantau (russisk: Ямантау), omkring 200 km søraust for republikkhovudstaden Ufa, ved elva Malyj Inser i nedslagsfeltet til Kama, vest for Beloretsk.

Mezjgorje er administrativt direkte underlagt republikken og er ein lukka by. Byen består av to busetnader («bydeler») som ligg 23 kilometer frå kvarandre: Tatly (russisk: Татлы) og Solnetsjnyj (russisk: Солнечный), tidlegare Kuzjelga (russisk: Кузъелга).

Historie 
Byen er grunnlagt rundt 1979 og vart i starten kalla Ufa-105 eller Beloretsk-16. Byen fekk bystatus i 1995, under namnet Mezjgorje (som tyder 'mellom fjella').

Kjelder 
 Denne artikkelen bygger på «Mezjgorje i Basjkortostan» frå , den 18. januar 2009.

Bakgrunnsstoff 

Busetnader grunnlagde i 1979
Lukka byar
Utsjaly

Utsjaly (russisk Учалы) er ein by i Republikken Basjkortostan i Russland med om lag 40 000 innbyggjarar. Byen ligg rundt 230 km aust for Ufa. 

Byen vart grunnlagd i 1963 og fekk bystatus same året. 

Busetnader grunnlagde i 1963
Arsk

Arsk eller Artsja (russisk Арск, tatarisk Арск  - Arça) er ein by i Tatarstan i Russland med om lag 18 000 innbyggjarar. Han ligg ved breidda av elva Kazanka, 65 km frå Kazan, hovudstaden i republikken. Arsk er òg ein stasjon på jernbanelinja Kazan-Agryz.  Han vart grunnlagd på 1200-talet av volga-bulgararar.

Byen var ein hovudstad i Arsk Darugha (Arça daruğası) under Kazan-khanatet. Arsk var ein av dei sterkare festningane i khanatet. Han var erobra av den russiske armeen under fyrst Vorotynskij i 1552. I 1606 vart han ombygd til ei russisk festning. I 1708–1796 var han senter for Arskij Ujezd, og frå 1781 til 1926 hadde han bystatus. I 1918 vart han erobra av antibolsjevikske bønder. Frå 1920 til 1930 var han senter i Arskij kanton. Han vart ein urbanliknande busetnad i 1938 og fekk bystatus 27. juni 2008.

Kjelder 

Denne artikkelen bygger på «Arsk» frå ,  den 18. januar 2009.  
 

Busetnader grunnlagde på 1200-talet
Forbøn

Forbøn er bøn til Gud på vegnar av andre enn seg sjølv.

Forbøn i kristendommen 

Forbøna inngår som ein fast del av liturgien i den kristne gudstenesta. I Den norske kyrkja er det utarbeidd ei rad ulike bøneformuleringar som omfattar private og offentlege spørsmål , både på lokalt, nasjonalt og globalt nivå. I gudstenesta kan kyrkjelyden òg verte oppmoda om å gå i forbøn for spesielle saker eller einskildmenneske.

I katolsk og ortodoks kristendom lærer ein at ein helgen kan gå i forbøn for dei levande, og at vi kan be helgenar gå i forbøn for oss. Med referanse til Jakobs brev lærer ein at bøna frå eit rettferdig menneske verkar med stor kraft. Vidare lærer ein at dei heilage i himmelen er betre plassert enn levande menneske til å gjere dette, sidan dei ikkje er opptekne med jordiske syslar.

I følgje Bibelen går Jesus i forbøn for menneske som kjem til Gud ved han,  dessutan kan Den heilage ande gå i forbøn for makteslause menneske. 

Kristne vert òg oppmode om å be for alle andre menneske,  og ein kan, som i Hebrearbrevet, be andre om deira forbøn.

Referansar 

Kristne bøner
Kristen liturgi
Tilnamn

Tilnamn er namn ein person har ved sidan av det eigentlege namnet, i eldre norsk namnetradisjon vil det seie eit namn ved sida av fornamnet.  Tilnamnet tener til å identifisere beraren, i nokre høve òg til å karakterisere han.

Tilnamn vert i nordisk tradisjon delte i fire grupper:
Tilnamn som viser til personlege eigenskapar eller handlingar: Olav Digre, Øyvind Skaldespille, Asbjørn Selsbane
Tilnamn som viser til bustad eller heimstad: Hårek på Tjøtta, Tora frå Romol
Tilnamn som viser til familieforhold: Olav Haraldsson, Orm Kongsbror, Håkon Adalsteinsfostre
Tilnamn som viser til stilling eller yrke: Karl Bonde, Sigvat Skald, Håkon jarl

I eldre tid vart kvar person gjeve eitt namn, ofte kalla døypenamnet.  Somme namn vart brukte av svært mange namneberarar. For å få ein sikker identifikasjon av personen, kunne det vere naudsynt med eit tilnamn ved sida av det eigentlege personnamnet.  

I norsk skrifttradisjon er tilnamna oftast plassert etter personnamnet, men i munnleg tradisjon var det i mange delar av landet vanleg å plassere tilnamnet framfor personnamnet, som i desse døme frå Helgeland: Rik-Jo (Jon den rike), Kam-Søren (Søren frå Kammen), Alet-Jo (Jo, son til Alet), Skul-Svend (Svend skulelærar). 

Tilnamn  i alle kategoriane kan sidan ha gitt opphav til nedervde slektsnamn, som  
Vinka, samisk slektsnamn, opphavleg tilnamn, Haugen, Bjørnson og Smith (smed).  Bruken av etternamn og titlar har sidan fjerna behovet for tilnamn for å identifisere personar.

Kjelder
Gudlaug Nedrelid i Titlar og tilnamn i Heimskringla, Namn og nemne  26-2009

Namn
Djevelen

Djevelen er ei nemning brukt om eit mektig overnaturleg vesen som står for det vonde i fleire religionar, særleg kristendommen og islam. Førestillinga er utvikla frå jødedommen, der ein Satan er ein engel som peiker ut folk sine vonde dragningar eller er ei kjelde til desse. Ordet «djevel» kjem frå gresk diabolos, som tyder 'skuldar' eller 'bakvaskar'. Det kom inn på norrønt som djafull, og kan som «djevel» visa til demonar eller vonde menneske. Ordet finst også i nokre faste uttrykk og som bannord. Vidare finst det ei rekkje tilnamn for Djevelen, som Fanden, Gamle-Erik, Hinmannen, mannen med hoven, Styggen, Tykje og Den vonde.

I Bibelen opptrer Djevelen i Første Mosebok som ein freistar som lokkar Eva til å eta av kunnskapstreet, i Jobs bok som ein som prøver Job, og i Matteusevangeliet igjen som ein freistar for Jesus. Djevelen er også kalla Satan og i nokre høve Lucifer, men det siste er omdiskutert. Han er ofte rekna som ein fallen engel. 

I Koranen blei Djevelen og djinnane skapt av Gud, men valde å ikkje lyda han. Dei prøver å lokke og freista menneska til å synda. Djevelen er kjend som Iblis eller Shaitan i islam.

Djevelen har oppteke folk sterkt gjennom tidene, og han er blitt framstilt i biletkunst og litteratur. Tradisjonelt har ein sett han for seg som ein grotesk menneskeaktig skikkelse, ofte mørkleten, med dyrelemar som horn og hovar eller klauver. Nokre gonger kan han ha vengjer som ein engel, men desse er ofte mørke, motsett lyse eller kvite englevengjer. Djevelen kan visa seg for folk og kjøpslå med dei, som regel ved å gje dei gåver i bytte mot sjela deira. Mange folkeeventyr handlar om korleis ein lurer Djevelen. Ein finn også Djevelen som hovud- eller biperson i ei rekkje nyare bøker og filmar.

Kjelder 
 Denne artikkelen bygger på «Djevelen» frå , og «The Devil» frå  den 18. januar 2009.

Bakgrunnsstoff 

 Ronald Grambo: Djevelens livshistorie. Scener fra en travel tilværelse. Oslo 1990. Ex Libris. ISBN 82-7384-252-5.
 Oppslagsordet «Djævel» i Salmonsens konversationsleksikon fra 1915-1930 (på dansk)
 Oppslagsdordet «Djævel» i Ordbog over det danske sprog (på dansk)
 Oppslagsordet «Djävful» i Svenska Akademins ordbog (på svensk)

Overnaturlege vesen
Vondskap
Folkeminne
Mytologi
Religion og livssyn
Aznakajevo

Aznakajevo (russisk Азнака́ево, tatarisk Aznaqay) er ein by i Republikken Tatarstan i Russland med om lag 35 000 innbyggjarar. Han ligg ved elva Stjarlja, ei sideelv til Ik, rundt 270 km søraust for Kazan. 

Busetnaden vart grunnlagt i 1762. Han fekk status som urbanliknande busetnad i 1956 og bystatus i 1987.

Busetnader grunnlagde i 1762
Bavly

Bavly (russisk Бавлы, tatarisk Bawlı) er ein by i Republikken Tatarstan i Russland med om lag 25 000 innbyggjarar. Han ligg ved elva Bavly, ei sideelv til Ik, rundt 310 km søraust for Kazan. 

Busetnaden vart grunnlagt i 1658. Han fekk status som urbanliknande busetnad i 1950 og bystatus i 1997.

Busetnader grunnlagde i 1658
Bolgar

Bolgar (russisk Болгар, tatarisk (latinsk) Bolğar) er ein by i Republikken Tatarstan i Russland med om lag 8000 innbyggjarar. Han ligg ved elva Volga, rundt 90 km sør for Kazan. 

Den historiske byen Bulgar ligg like i nærleiken.

Dagens by fekk bystatus i1781. Han vart kalla Spassk fram til 1926, så Spassk-Tatarskij til 1935 og Kujbysjev (til ære for Valerian Kujbysjev) til 1991, då han til slutt fekk det noverande namnet sitt, Bolgar. I 1953 vart byen flytta frå staden han vart grunnlagt og nærare den historiske byen, på grunn av bygginga av Kujbysjev-reservoaret og oversvømminga av den opphavlege byen Spassk.

Kjelder 

 Denne artikkelen bygger på «Bolgar» frå , den 19. januar 2009.

Bakgrunnsstoff 

Byar ved Volga
Spassk

Spassk er òg eit eldre namn på byen Bolgar

Spassk (russisk Спасск, tidlegare (1925-2005) kalla Bednodemjanovsk (russisk: Беднодемьяновск)) er ein by i Penza oblast i Russland og administrativt senter for Bednodemjanovsk rajon. Han har om lag 7000 innbyggjarar.

Historie 
I 1648 vart eit udyrka jordstykke oppdaga i Sjatsk uezd og det vart gjeve til eit kloster i nærleiken kalla opp etter Frelsaren (Spas på russisk). I 1663 vart ein landsby grunnlagd på staden, kalla Bogdanovo. I 1779 vart namnet på byen endra til Spassk. Han fekk samstundes byrettar og vart gjort til senter i ein uezd etter dekret frå Katarina den store. Det vart derimot snart klart at dette ville medføre forvirring, sidan det fanst fleire byar i Russland med same namn, der den mest kjende var Spassk-Rjazanskij. Det offisielle namnet på byen vart derfor endra til Spassk na Studentse (russisk: Спасск на Студенце).

I 1925 vedtok ein uezd-partikonferanse at byen skulle døypast om til Bednodemjanovsk til ære for diktaren Demjan Bednyj. Bednyj sjølv vitja aldri byen, men hadde etter sigande ein livleg korrespondanse med innbyggjarane. I 2005 fekk byen igjen namnet Spassk, etter dekret frå president Vladimir Putin.

Kjelder 
 Delar av denne artikkelen bygger på «Spassk» frå , den 3. februar 2009. 
 

Busetnader grunnlagde på 1600-talet
Kujbysjev

Kujbysjev er òg tidlegare namn på byane Bolgar og Samara.

Kujbysjev, kalla Kainsk til 1935 (russisk Куйбышев), er ein by i Novosibirsk oblast i Russland med om lag 50 000 innbyggjarar. Han ligg ved elva Om, ei sideelv til Irtysj, rundt 300 km vest for Novosibirsk. 

Kujbysjev vart grunnlagd i 1722 som eit militært fort kalla Kainskij Pas (russisk: Каинский Посад). I 1782 vart det gjeve nytt namn, Kainsk (russisk: Каинск) og staden fekk bystatus. I 1935 vart byen omdøypt til Kujbysjev, etter Valerian Kujbysjev, som vart send i eksil til Kainsk i 1907 og budde her i to år.

Kjelder 
 Delar av denne artikkelen bygger på «Kujbysjev» frå , den 3. februar 2009. 
 

Busetnader grunnlagde i 1722